open-index/open-wikipedia-markdown huggingface dataset:
Johanna Reilin

**Johanna Maarit Reilin** (s. 25. heinäkuuta 1963 Toijala) on suomalainen näyttelijä ja teatteriohjaaja. Hän on tehnyt uransa pääasiassa Hämeenlinnan kaupunginteatterissa

## Ura
Reilin syntyi varastopäällikkö Arvo Reilinin ja näyttelijä Varpu Reilinin perheeseen. Hän opiskeli Teatterikorkeakoulussa 1982–1986. Reilinin pitkä kiinnitys Hämeenlinnan kaupunginteatteriin alkoi 1986.

Reilinin rooleista mainittakoon Meeri (*Kivenpyörittäjän kylä*), Kivivuoren Anna (*Täällä Pohjantähden alla*), Marina Timofejevna (*[[Vanja-eno]]*), vanha emäntä (*Niskavuori - Loviisan tarina*) ja Ulriika (*Gabriel, tule takaisin*).

Näyttelijäntyönsä lisäksi Reilin on ohjannut ja käsikirjoittanut näytelmiä, kuten laulaja Carola Standertskjöldistä kertovan teoksen.

## Lähteet
*

### Viitteet

## Aiheesta muualla
*Näytelmät.fi: Johanna Reilin
*Hämeen Sanomat: Avainsana - Johanna Reilin
David Mourão Ferreira

**David Mourão Ferreira** (1927 Lissabon, Portugali – 1996) oli portugalilainen kirjailija ja kirjallisuuskriitikko.

Mourão-Ferreira oli vuosina 1974–1975 *A Capital* -lehden päätoimittaja, 1976–1979 kulttuuriministeri ja sittemmin Ranskan kirjallisuuden opettaja yliopistossa. Vuodesta 1984 hän oli *Colóquio-Letras*-lehden päätoimittaja. Hän julkaisi sekä runoa että proosaa.

## Lähteet
Pilkkulevykala

**Pilkkulevykala** (*Drepane punctata*) on levykaloihin kuuluva kalalaji. Lajia tavataan indopasifiselta merialueelta.

## Koko ja ulkonäkö
Pilkkulevykala voi kasvaa suurimmillaan noin 50 cm pitkäksi ja tyypillinen pituus on noin 25 cm. Laji on ruumiinrakenteeltaan hyvin korkea ja litteä. Kalan selkäevä on pitkä ja rintaevät ovat pitkät ja sirppimäiset. Väriltään pilkkulevykala on harmaa ja selästään vihertävä, evät ovat kellertävät. Ruumiissa on riveittäin mustia pilkkuja. 

## Levinneisyys ja elintavat
Pilkkulevykalaa tavataan alueelta, joka ulottuu Persianlahdelta Japaniin ja Samoalle. Lajin elinympäristöä ovat rannikkojen hiekka- tai mutapohjaiset alueet ja koralliriutat syvimmillään 50 metrin syvyydessä. Pilkkulevykalan ravintoa ovat kalat ja selkärangattomat eläimet.

Pilkkulevykala on hyvä ruokakala ja sitä kalastetaan pohjatrooleilla.

## Lähteet
Suomen Monikkoperheet

**Suomen Monikkoperheet ry** on vuonna 1995 perustettu valtakunnallinen monikkoperheiden perhejärjestö, jonka keskeisiä työalueita on monikkoperheiden vertaistuki, perhepolitiikka sekä monikkoperheitä ja monikkosisaruksia koskevan tiedon lisääminen. Monikkoperheet ovat perheitä, joihin on syntynyt kaksoset, kolmoset, neloset tai vieläkin useampi lapsi monisikiöisestä raskaudesta. Monikkosisaruksia ovat monisikiöraskaudesta syntyneet sisarukset.

Järjestön tarkoitus on lisätä monisikiöraskauteen, -synnytykseen ja monikkolasten kasvamiseen liittyvää tietoa ja edistää näihin asioihin liittyvää yhteiskunnallista päätöksentekoa. Järjestö on kattojärjestö 16 alueelliselle monikkoperheyhdistykselle.

Suomen Monikkoperheet ry on muun muassa Monimuotoiset perheet -verkoston, Lastensuojelun keskusliiton, Väestöliiton, Sosten, Kansainvälisen kaksostutkimuksen seuran (*International Society for Twin Studies, ISTS*), Kansainvälisen monikkoperhejärjestöjen neuvoston (*International Council of Multiple Birth Associations, ICOMBO*) jäsen.

Järjestöstä voidaan kansainvälisissä yhteyksissä käyttää nimitystä *Finlands Flerlingsfamiljer* ja *Finnish Multiple Births Association*.

Vuosittain helmikuun toisena päivänä vietettävä Kaksosten päivä on Suomen Monikkoperheet ry:n lanseeraama kaksosten teemapäivä, joka nostaa esiin monikkosisaruksille tärkeitä teemoja. 

Suomen Monikkoperheet ry:llä on toimisto Jyväskylässä, ja se saa päärahoituksensa Sosiaali- ja terveysministeriön valtionavustuksista.

## Lähteet
* Suomen Monikkoperheet ry – Etusivu Viitattu 6.7.2021.

### Viitteet
Boris Možajev

**Boris Možajev** (1923 Pitelino, Rjazanin alue, Neuvostoliitto – 1996 Moskova, Venäjä) oli venäläinen kirjailija ja laivastoinsinööri. Hän oli laivaston palveluksessa ja toimittajana Siperiassa. Hän keräsi kansansatuja mutta julkaisi myös omia kertomuksia. Hänen vuonna 1966 kirjoittamansa *Iz žizni Fjodora Kuzkina* sai kritiikkiä ja ilmestyi vasta 1973. *Mužiki i Baby* (1976) kuvaa vallankumouksen jälkeistä talonpoikien sortoa. Hän kirjoitti lisäksi näytelmiä ja artikkeleita.

## Lähteet
Seppälän paloasema (Jyväskylä)

**Seppälän paloasema** sijaitsee Jyväskylässä Lohikoskella osoitteessa Seppäläntie 43. Se toimii Keski-Suomen pelastuslaitoksen alaisuudessa. Se on otettu käyttöön 1. marraskuuta 2012. Rakennuksen on suunnitellut Arkkitehtitoimisto Pekka Paavola Oy. Rakennuksen laajuus on 1 683 m2. Sen omistaa erikoissijoitusrahasto eQ ja pelastuslaitos on siinä vuokralla.  Paloasemalla sijaitsee koulutuskeskus, jossa koulutetaan muun muassa ensihoito- ja pelastushenkilöstöä, päällystöä sekä kansalaisia.

## Lähteet

## Aiheesta muualla
* Keski-Suomen pelastuslaitos (verkkosivut) 
* Seppälän paloasema Jyväskylän kaupungin karttapalvelussa
Henrik Thomas Adlercreutz

**Henrik Thomas Adlercreutz** (1. helmikuuta 1848 Siuntio – 19. kesäkuuta 1892 Siuntio) oli suomalainen tilanomistaja ja valtiopäivämies. 

Adlercreutzin vanhemmat olivat hovioikeudennotaari, tilanomistaja Tomas Erik Robert Adolf Adlercreutz ja Amalia Matilda Printz. Helsingissä ylippilaaksi tullut Adlercreutz oli tilanomistaja Siuntiossa, hän omisti Sjundbyn kartanon. Adlercreutz oli aatelissäädyssä edustaja valtiopäivillä 1891.

## Lähteet
Halslahti

**Halslahti** () on kylä Karunassa Sauvon kunnassa Varsinais-Suomessa.

Halslahti sijaitsee Sauvon länsiosissa Karunan eteläreunalla, Halslahden rannalla ja Sauvo-Kemiöntien eteläpuolella. Se rajoittuu idässä Halsniemen kylään, pohjoisessa Maanilan ja Torikan kyliin sekä lännessä Raumalan ja Bröddbölen kyliin. Halslahden kylän pohjois- ja lounaisosa ovat metsäistä, kallioista ja mäkistä aluetta. Kylän pellot ja rantaniityt sijaitsevat sen eteläpuolella. Asutus sijoittuu edelleen pääosin vanhan kylätontin seuduille.

## Historia
Kylässä oli jo keskiajalla rälssitila, joka oli peruutettu kruunulle vuonna 1405. Pian se kuitenkin palautui rälssiksi ja vuonna 1447 Hartikka Olofsson panttasi tilan piispalle. Vuonna 1540 kylässä oli neljä perintötilaa, yksi rälssitila sekä kahden tangon ulkoveromaa, joka jaettiin 1580-luvulla tilojen kesken. Rälssitilan omisti 1500-luvulla Stålarm-suku. Saman vuosisadan aikana kaksi muutakin tilaa muuttui rälssiksi. Jäljelle jääneet perintötilat toimivat 1580-luvulla hetken aikaa yhdistettyinä nimismiehentalona, mutta vuoden 1600 tienoilla ne autioituivat ja siirtyivät kruunulle.

Vuonna 1629 kaikki kylän neljä taloa lahjoitettiin Axel Oxenstiernalle rälssiksi. 1600-luvun aikana yksi tila hävisi ja liitettiin toisiin tiloihin. 1680-luvulla tilat peruutettiin kruunulle, jolloin kylään vakiintui kolme tilaa. Nämä tilat olivat olemassa myös isojaon aikana 1775–1776. Näistä nykyiset Keskitalo ja Ylitalo sijaitsivat jo silloin nykyisillä paikoillaan ja kolmas kantatila Alitalo sijaitsi parisataa metriä idempänä kuin nyt. Keskitalo ostettiin perintötilaksi 1761, Alitalo 1799 ja Ylitalo 1802.

1900-luvun alussa kantataloista lohkottiin muutamia tiloja. Kylätontin alueelle perustettiin vuonna 1911 Osuuskunta Aitan Halslahden sivumyymälä.

## Lähteet
*
*

### Viitteet
Sörnäisten kruununmakasiini

**Sörnäisten kruununmakasiini** on Helsingin Hermanninmäellä Hämeentien varrella sijaitseva varastorakennus, joka rakennettiin vuonna 1892 viljavarastoksi, ja on yksi Venäjän vallan aikana Suomeen rakennetuista kruununmakasiineista. Nuoren tammisaarelaisen arkkitehdin Hjalmar Åbergin suunnittelema punatiilinen rakennus toimi alkuperäisessä tarkoituksessaan maaveron poistumiseen vuoteen 1925 asti, jolloin luovuttiin myös kruununjyvien kantamisesta. Vuosien 1926–1960 aikana kruununmakasiini oli valtion kuritushuone ja vuosina 1960–1981 Valtion hankintakeskuksen varasto. Vuonna 1981 Suomen valtio lahjoitti rakennuksen Helsingin kaupungille, joka on käyttänyt sitä muun muassa kaupunginmuseon konservointitilana.

Rakennuksessa on kolme kerrosta ja tilaa yli 2&nbsp;000 neliötä. Junatien ylittävälle sillalle Hämeentielle näkyy vain rakennuksen päädyn yläosa, ja julkisivu hahmottuu parhaiten Junatieltä ja Pääskylänkadulta käsin. Hämeentiellä on kuitenkin makasiinin ainoa käytössä oleva sisäänkäynti. Rakennuksen eteläpuolella oli aikoinaan lastauslaituri, jossa viljaa vastaanotettiin nykyisen Junatien kohdalla kulkeneen Sörnäisten satamaradan vaunuista.

## Nykytilanne
Makasiini on historiallisesti ja kaupunkikuvallisesti merkittävä, mutta sitä ei kuitenkaan ole suojeltu. Huonokuntoinen rakennus on ollut tyhjillään vuodesta 2006 asti, eikä kaupunki ole onnistunut myymään tai vuokraamaan sitä. Uusiokäyttöä hankaloittavat muun muassa ikkunoiden vähäinen määrä, melu, päästöt ja tärinä liikenteen solmukohdassa, haitta-aineet sekä pysäköinnin ja huoltoliikenteen järjestäminen. Vuonna 2025 kruununmakasiiniin tehdään noin 300&nbsp;000 euron ylläpitoremontti, jossa uusitaan pohjakerroksen lattia ja kaikki 77 puupilaria. Helsingin kaupungin mukaan muu kuin varastokäyttö edellyttäisi kuitenkin huomattavasti laajamittaisempaa peruskorjausta. Rakennuksen purkamista kaupunki ei toivo.

Tapahtumajärjestäjät ja järjestöt ovat toivoneet saavansa rakennuksen hyötykäyttöön ja ehdottaneet sen muuttamista kulttuuritilaksi. Rakennuksesta on puhuttu potentiaalisena alakulttuurikeskuksena, kuten Helsingissä aikaisemmin sijanneet  ja Lepakko. Tapahtumia on järjestetty makasiinin pysäköintialueella.

Junatien suunnittelukilpailun voittajaehdotuksen mukaan rakennuksesta voisi tulla osa Itäbaana-verkkoa: pyöräliikenne kulkisi poikittaissuunnassa makasiinin läpi Teollisuuskadun ja Kalasataman välissä. Baanayhteys rakennuksen läpi edellyttäisi kuitenkin Hämeentien sillan leventämistä tai uusimista. Kaupungin tavoite on saada makasiini myytyä tai vuokrattua, kunhan rakennus peruskorjataan ja alueen liikennejärjestelyt selkeytyvät.

## Lähteet

## Aiheesta muualla

* Kruununmakasiini. Urbanex Ninja. Mukana myös video sisätiloista.
MET-ryhmä

**MET-ryhmä** (engl. *Medical Emergency Team*) on sairaalan sisällä toimiva hätätilaryhmä, eli liikkuva tehohoitotiimi, joka hälytetään potilaan luo jos potilaalla on peruselintoimintojen häiriö tai sen uhka. Toiminnan tarkoituksena on ennaltaehkäitä äkillisiä sydänpysähdyksiä ja potilaan joutumista suunnittelematta tehohoitoon. Ryhmään kuuluu usein lääkäri ja yhdestä kahteen tehtävään koulutettua sairaanhoitajaa teho-osastolta. Ryhmällä on mukana tarvittavat välineet potilaan hoitoon.

Toimintamalli on kehitetty Australiassa 1990-luvun alussa. Isossa-Britanniassa on kehitetty potilaan voinnin arviointimalli vuodeosastoille, jossa arvioidaan potilaan vointia peruselintomintojen ja lämmön osalta. Tämä pisteytysjärjestelmä on NEWS (engl. National Early Warning Score). Suomessa on kehitetty lapsipotilaille vastaava kansallinen arviointimalli PEWS (engl. Pediatric Early Warning Score). Hälytyskriteereiden täyttyessä vuodeosaston hoitaja soittaa sairaalan MET-ryhmälle.

MET-toiminnan on todettu vähentävän vuodeosastolla tapahtuvien elvytysten lukumäärää. Näyttöä siitä, että se vähentäisi sairaalassa tapahtuvia kuolemia ei ole kiistattomasti.   

## Lähteet
Halsniemi

**Halsniemi** (aiemmin *Vähähalslahti*) () on kylä Karunassa Sauvon kunnassa Varsinais-Suomessa.

Halsniemi sijaitsee Sauvon länsiosissa Karunan eteläreunalla. Se rajautuu etelässä Halslahdenselkään, lännessä Halslahden kylään, pohjoisessa Maanilan kylään ja idässä Timarin kylään. Kylän pellot sijoittuvat sen eteläosaan jatkuen viljelymaana rantaan asti. Pohjoisosassa sijaitsevat kylän metsät sekä kaksi pientä peltoa. Kylän asutus sijoittuu nykyään vanhan kylätontin alueelle sekä rannoille.

## Historia
Kylässä oli jo keskiajalla rälssitila, joka oli peruutettu kruunulle vuonna 1405, mutta palautunut sitten rälssiksi ja kuului 1500-luvulla Stålarm-suvulle. Vuonna 1540 kylässä oli kaksi tilaa, toinen kyseinen rälssitila ja toinen perintötila. 1600-luvulla rälssitila kuului Axel Oxenstiernan rälssimaihin. Perintötila oli puolestaan autioitunut 1570-luvulla ja muuttunut kruununtilaksi. 1600-luvulla se lahjoitettiin Erik Boijelle, joka myi sen vuonna 1626 Axel Oxenstiernalle.

Kun kylässä vuonna 1778 suoritettiin isojako oli siellä edelleen kaksi taloa, Storgård ja Lillgård, nykyiset Isotalo ja Vähätalo, nykyisillä tonteillaan. Isojaon aikoihin kylää ympäröivät niityt sekä pellot ja rannassa oli pieni alue yhteismaata. Tie kulki tuolloin lähempänä Storgårdin tonttia kuin nykyään. Kantatiloista erotettiin vain muutama uusi tila 1900-luvulla, mutta rannoille on 1900-luvun loppupuolella perustettu lähes koko rannan kattava kesämökkialue.

## Lähteet
*
*

### Viitteet
Kannelmäen kirjasto

**Kannelmäen kirjasto** on Helsingin Kaarelan kaupunginosan Kannelmäen osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.

Kannelmäen kirjasto on perustettu vuonna 1960. Kirjasto muutti vuonna 1992 samana vuonna valmistuneeseen, arkkitehti Pekka Salmisen suunnittelemaan Kannelmäen kulttuurikeskus Kanneltaloon. 

## Musiikkiosasto
Kanneltalon kirjasto on yksi Helsingin kaupunginkirjaston kirjastoista, joista voi löytää cd-levyjä ja muita musiikkiäänitteitä. Kaupunginkirjasto tiedotti kesäkuussa 2021 keskittävänsä musiikkiosastot vain kahdeksaan kirjastoon. Länsi-Helsingissä äänitteitä jää  Kannelmäen ja Pasilan kirjastoihin, etelässä Töölön kirjastoon sekä rajoitetummin Rikhardinkadun kirjastoon, keskeisellä alueella Kallion ja Oulunkylän kirjastoihin, idässä Itäkeskuksen ja pohjoisessa Malmin kirjastoon.  

## Lähteet

## Aiheesta muualla
*
Sevan FC

**Sevan Football Club** on jalkapalloseura Sevanin kaupungista, Itä-Armeniasta. Seura pelaa kaudella 2021–22 maan korkeimmalla sarjatasolla Armenian jalkapalloliigassa. Seura on perustettu vuonna 2018 pelaten kolme ensimmäistä kautta toiseksi korkeimmalla sarjatasolla Armenian 1. divisioonassa.

## Lähteet
Äänekosken paloasema

**Äänekosken paloasema** sijaitsee Äänekoskella osoitteessa Akselinkatu 7. Se toimii Keski-Suomen pelastuslaitoksen alaisuudessa. Paloasema otettiin käyttöön 9. syyskuuta 2019. Paloaseman on suunnitellut arkkitehtitoimisto Arkkitehtipalvelu Oy. Rakennuksen bruttopinta-ala on 2 700 m2. Rakennuksen omistaa Äänekosken kaupunki. Paloasemalla työskentelee ympärivuorokautisesti seitsemän pelastajaa. Hallinnossa työskentelee päivävuorossa muutamia työntekijöitä. Keski-Suomen hyvinvointialueen ensihoito ylläpitää yhtä hoitotason ensihoitoyksikköä ja yhtä perustason ensihoitoyksikköä Äänekoskella ympärivuorokautisesti.

Paloaseman naapurissa toimii Sisä-Suomen poliisilaitoksen Äänekosken poliisiasema, osoitteessa Akselinkatu 6.

Äänekoskella on useita paloasemia Äänekosken paloaseman lisäksi. Yksi paloasema on Konginkankaalla, yksi Sumiaisissa, yksi Suolahdessa sekä Äänekosken VPK:lla on oma talo Äänekoskella.

## Lähteet

## Aiheesta muualla

* Keski-Suomen pelastuslaitos (verkkosivut)
Eigil Nielsen

**Eigil Louis Marinus Ferdinand Nielsen** (15. syyskuuta 1918 Esbjerg – 7. syyskuuta 2000 Frederiksberg) oli tanskalainen jalkapallomaalivahti ja olympiamitalisti.

Nielsen voitti Tanskan miesten maajoukkueessa olympiapronssia Lontoossa 1948. Hän kehitti pelipalloa ja perusti Select Sport -yrityksen, joka on maailman suurimpia jalkapallojen valmistajia. Nielsen oli myös luomassa ikonista musta–valkoista jalkapalloa: design on ollut käytössä muun muassa Adidas Telstarissa.

## Lähteet
* 

### Viitteet

## Aiheesta muualla
*
Laukaan paloasema

**Laukaan paloasema** sijaitsee Laukaassa osoitteessa Jyväskyläntie 141. Se toimii Keski-Suomen pelastuslaitoksen alaisuudessa. Se on otettu käyttöön elokuussa 2015. Rakennuksen on suunnitellut Arkkitehtitoimisto Pekka Lukkaroinen Oy. Rakennuksen pinta-ala on 1789 m2 (sis. piharakennus). Rakennus maksoi 3,8 miljoonaa euroa. Rakennuksen omistaa Laukaan kunta ja pelastuslaitos on siinä vuokralla.

Paloasemalla on ympärivuorokautinen lähtövalmius. Keski-Suomen hyvinvointialueen ensihoito ylläpitää yhtä hoitotason ensihoitoyksikköä Laukaassa ympärivuorokautisesti.   

Asemalla työskentelee myös sopimuspalomiehiä oman toimensa ohessa. Laukaassa toimii osa-aikaispalokunta Laukaan PVPK, Laukaan Palomiehet r.y.  

## Lähteet

## Aiheesta muualla

* Keski-Suomen pelastuslaitos (verkkosivut)
* Laukaan paloasema Jyväskylän kaupungin karttapalvelussa
Max Wikström

**Max Wikström** (s. 1971 Amsterdam) on lavastaja, valosuunnittelija ja pelisuunnittelija.

## Opinnot
Wikström opiskeli kuvaamataitopainoitteissa Kaitaan lukiossa ja valmistui ylioppilaaksi vuonna 1991. Valo- ja äänisuunnittelua hän on opiskellut Teatterikorkeakoulussa, valo- ja äänisuunnittelun laitoksella 1992-1998. 

Tämän lisäksi hän on opiskellut Kuvataideakatemiassa (1995), Wimbeldon School of Artissa (1997) sekä Taideteollisen korkeakoulun Lavastustaiteen laitoksella (2000-2001)..

## Työura teatterissa
Wikström on työskennellyt valosuunnittelijana sekä lavastajana kymmenissä teatteri- sekä tanssiproduktioissa Suomessa ja Saksassa mm. Kansallisteatteri, Tampereen Teatteri, Espoon teatteri, Helsingin kaupunginteatteri, Ryhmäteatteri, KOM-teatteri, Q-teatteri, Staatstheater (Rostock) Academie der Kunst (Berlin), Ballhaus Ost (Berlin), Volksbuhne (Berlin), Dock 11 (Berlin)...

Pitkän ja runsaan teatteriuran aikana hänet on palkittu sädepalkinnolla. Palkinto myönnettiin valosuunnittelusta Janne Reinikaisen ohjaamaan Pohjalla-näytelmään Kansallisteatterissa vuonna 2014.

## Pelisuunnittelu
Vuonna 2015 Wikström oli perustamassa Toad Kings oy:tä, jonka toimitusjohtajana hän on toiminut perustamisesta saakka.

Wikström on ollut pääsuunnittelijana neljässä lautapelissä: Agemonia, Realm of Wonder, Space Freaks ja Astro Drive. Lisäksi hän on ollut mukana kehittämässä Dokmus ja Allies lautapelejä sekä monia muita pelialan projekteja.

## Yksityiselämä
Max Wikström on naimisissa näyttelijä Leena Pöystin kanssa. He asuvat Espoossa yhdessä pariskunnan vuonna 2013 syntyneen pojan ja Leenan pojan kanssa.
Wikström on monipuolinen ja intohimoinen lauta- sekä roolipelaaja. 

## Lähteet
Jalkapallon Euroopan-mestaruuskilpailujen 2020 loppuottelu

**Jalkapallon Euroopan-mestaruuskilpailujen 2020 loppuottelu** pelattiin 11. heinäkuuta 2021 Wembley Stadiumilla Lontoossa, Englannissa. Ottelussa ratkaistiin jalkapallon Euroopan-mestaruuskilpailujen 2020 voittaja. Loppuottelussa kohtasivat Italia ja Englanti.

Italia voitti ottelun rangaistuspotkukilpailun jälkeen saavuttaen maan toisen Euroopan-mestaruuskilpailujen mestaruuden. Se ei hävinnyt turnauksessa yhtään ottelua.

## Tie loppuotteluun

## Ottelu
### Tiedot



## Lähteet
Arirang TV

**Arirang TV** (koreaksi 아리랑 TV) on eteläkorealainen englanninkielinen TV-kanava, joka on perustettu vuonna 1996. Kanavan perustaja ja omistaja on eteläkorealainen Korea International Broadcasting Foundation -säätiö. Ympärivuorokautiset lähetykset aloitettiin vuonna 2018.

Arirangin on tehnyt yhteistyötä myös muiden eteläkorealaisten englanninkielisten medioiden kanssa. Yksi näistä on *[[The Korea Times]]*, ja nämä kaksi yhtiötä allekirjoittivat yhteisymmärrysmuistion toukokuussa 2020.

Kanavan tehtävä on ylläpitää maailmalla positiivista kuvaa Etelä-Koreasta ja korealaisesta kulttuurista. Vuonna 2019 arvioitiin, että Arirang TV tavoittaa 140 miljoonaa seuraajaa hieman yli sadassa maassa.

## Lähteet

## Aiheesta muualla

* Arirang TV:n YouTube-kanava
Korpilahden paloasema

**Korpilahden paloasema** sijaitsee Jyväskylässä Korpilahdella osoitteessa Virastokuja 2. Se toimii Keski-Suomen pelastuslaitoksen alaisuudessa. Talo on rakennettu vuonna 1979  ja sen on suunnitellut arkkitehtitoimisto Raimo Halonen. 

Korpilahdella toimii vapaaehtoinen palokunta, Korpilahden kirkonkylän vapaaehtoinen palokunta ry.

Samassa rakennuksessa toimii myös muun muassa Korpilahden hammashoitola, lähikirjasto  ja terveysasema.  

## Lähteet

## Aiheesta muualla

* Keski-Suomen pelastuslaitos (verkkosivut)
* Korpilahden paloasema Jyväskylän kaupungin karttapalvelussa
Mike Soldier

**Mike Soldier** (ent. Mertsi Allan Isberg) on United Brotherhood -rikollisjärjestön jäsen. Tuomiotaan pakoillut Soldier pidätettiin Albaniassa tammikuussa 2019. Pidätys tapahtui Interpolin etsintäkuulutuksen perusteella. Soldier oli myös Europolin 25 etsityimmän rikollisen listalla. Heinäkuussa 2019 Soldier tuomittiin vuoden ja neljän kuukauden vankeusrangaistukseen.

## Lähteet
Vaajakosken paloasema

**Vaajakosken paloasema** sijaitsee Jyväskylässä Vaajakoskella Sulunperän kaupunginosassa osoitteessa Asmalammentie 26. Se toimii Keski-Suomen pelastuslaitoksen alaisuudessa.  Paloasema on otettu käyttöön joulukuussa 2011. Sen on suunnitellut arkkitehtitoimisto Lehto Peltonen Valkama Oy. Rakennuksen pinta-ala on 1 762 brm². Rakennuksen omistaa erikoissijoitusrahasto eQ ja pelastuslaitos on siinä vuokralla. 

Vapaaehtoinen palokunta, Vaajakosken VPK toimii Vaajakosken paloaseman tiloissa yhdessä päätoimisen henkilöstön kanssa. Keski-Suomen hyvinvointialueen ensihoito ylläpitää yhtä hoitotason ensihoitoyksikköä Vaajakoskella ympärivuorokautisesti. 

Keski-Suomen pelastuslaitoksen palvelutasopäätöksen uudistamisen yhteydessä uutisoitiin marraskuussa 2023, että pelastuslaitos selvittää Vaajakosken paloaseman siirtoa Kanavuoren alueelle, jotta Vaajakoski ja Lievestuore sekä suuret liikenneväylät pystytään tavoittamaan paremmin.

## Lähteet

## Aiheesta muualla
* Keski-Suomen pelastuslaitos (verkkosivut) 

* Vaajakosken VPK (verkkosivut)
Säynätsalon paloasema

**Säynätsalon paloasema** sijaitsee Jyväskylässä Säynätsalossa osoitteessa Saunatie 13. Se toimii Keski-Suomen pelastuslaitoksen alaisuudessa. Paloasema on otettu käyttöön vuonna 1992 ja sen on suunnitellut Arkkitehtisuunnittelu MV-konsultit.  

Säynätsalossa toimii osa-aikaispalokunta Säynätsalon PVPK.  

Paloaseman tiloissa toimii myös Kespe Oy, joka on Keski-Suomen Pelastusliitto ry:n omistama yhtiö. Se järjestää muun muassa turvallisuus- ja pelastuskoulutusta sekä tekee pelastussuunnittelua.

## Lähteet

## Aiheesta muualla

* Keski-Suomen pelastuslaitos (verkkosivut) 
* Säynätsalon paloasema Jyväskylän kaupungin karttapalvelussa .
Johan Fredrik Aminoff (1847–1892)

**Johan Fredrik Aminoff** (29. joulukuuta 1847 Helsinki – 19. helmikuuta 1892 Helsinki) oli suomalainen kreivi, juristi ja virka- ja valtiopäivämies.

## Perhe
Aminoffin vanhemmat olivat tilanomistaja, vapaaherra Fredrik Aminoff ja Elisabet Juliana Emma Fredrika Schade ja puoliso vuodesta 1884 Anna Emilia Hagelstam, tilanomistaja Jarl August Hagelstamin tytär. Aminoffin poika oli kreivi Johan Fredrik Adolf Aminoff.

## Ura
Helsingissä ylioppilaaksi tullut Aminoff valmistui filosofian maisteriksi 1873 ja molempien oikeuksien kandidaatiksi 1876, varatuomarin arvon hän sai 1878. Aminoff oli senaatin oikeusosaston palveluksessa vuodesta 1879, toimien reistraattorina vuodesta 1889. Aminoff peri kreivin arvon sedältään jalkaväenkenraali Adolf Aminoffilta vuonna 1884. Kamarijunkkarin arvon hän sai 1885. Aminoff oli myös ritarihuoneen sihteeri vuodesta 1888.

## Valtiopäivätoiminta
Aminoff oli aatelissäädyssä edustaja valtiopäivillä 1877–1878, 1882 ja 1891.

## Katso myös

* Aminoff-suku

## Lähteet
Carl Eugen Armfelt

**Carl Eugen (Eugéne) Armfelt** (11. helmikuuta 1863 Karjaa – 29. helmikuuta 1908 Helsinki) oli suomalainen kreivi, arkkitehti ja valtiopäivämies. 

Armfeltin vanhemmat olivat kreivi Carl Magnus Mauritz Armfelt ja Eugenia Palmfelt ja puoliso vuodesta 1890 Katarina Amalia Dorotea Schmidt. Armfelt tuli ylioppilaaksi Turussa 1883 ja suoritti arkkitehdin tutkinnon Dresdenissä 1888. Armfelt toimi ensin yleisten rakennusten ylihallituksessa ja sitten vuodesta 1892 Turun lääninrakennuskonttorin apulaisarkkitehtina. Turkuun hän suunnitteli muun muassa koulurakennuksen kuuromykille.

Armfelt oli aatelissäädyssä edustaja valtiopäivillä 1891.

## Lähteet
Robert Severin af Björksten

**Robert Severin af Björksten** (27. joulukuuta 1852 Turku – 3. helmikuuta 1904 Tammisaari) oli suomalainen tilanomistaja ja valtiopäivämies. 

Af Björkstenin vanhemmat olivat Johan Alfred af Björksten ja Vivika Lovisa Fransiska de Geer till Tervik ja puoliso Ceres Ellen Ramsay. Axel Waldemar af Björksten oli hänen veljensä. Robert Severin af Björksten oli aatelissäädyssä edustaja valtiopäivillä 1888 ja 1891.

## Lähteet
Oswald Mbuyiseni Mtshali

**Oswald (Joseph) Mbuyiseni  Mtshali** (s. 1940 Vryheid, Etelä-Afrikka) on eteläafrikkalainen runoilija. Esikoisrunokokoelma *Sounds of a Cowhide Drum* ilmestyi 1971. Siihen oli koottu hänen aiemmat runonsa. Se menestyi kotimaassa, ja se julkaistiin myös Yhdysvalloissa ja Englannissa. Menestys poiki myös kritiikkiä, sillä kielellisesti tekstit eivät olleet täydellisiä, mutta musta väestönosa otti kokoelman omakseen. Toinen kokoelma *Fireflames* ilmestyi 1980, mutta se kiellettiin poliittisista syistä.

## Suomennettuja runoja
;Lähde
Julkaisussa: *Kiiltomadon testamentti : sodan ja rauhan tekstejä*, toim. Anneli Kajanto, Helsinki: Maaseudun sivistysliitto 1984  (runojen suomentajaa ei mainita)
* Kahlitut miehet
* Tänään vankilassa

Julkaisussa: *[[Kulttuurivihkot]]* 1985; nro 4 suom. Ella Karhu
* Auringon säteet 
* Hiitaasti hän liikkuu
* Hylätty käärö
* Yö tulee Sowetoon

## Lähteet
FRET

**FRET** eli **Försterin resonanssienergiansiirto** eli **fluoresenssi-resonanssi-energiansiirto** (engl. *Förster resonance energy transfer* tai *fluorescent resonance energy transfer*) on valokemiallinen ilmiö, jossa virittynyt molekyyli siirtää energiansa toiselle, riittävän lähellä olevalle molekyylille.

## Nimi
FRET on saanut nimensä saksalaisen fyysikon Theodor Försterin mukaan. Muotoa *fluoresenssi-resonanssi-energiansiirto* käytetään runsaasti tieteellisessä kirjallisuudessa, mutta tarkkaan ottaen se kuvaa vain FRET:in erikoistapausta, jossa sekä energiaa luovuttava (*donori*) että vastaanottava (*akseptori*) molekyyli ovat fluoresoivia. FRET esiintyy myös muissa yhteyksissä, esim. fosforesenssissa.

## Energiansiirto
Virittynyt molekyyli voi siirtää energiansa toiselle molekyylille, jos ne ovat riittävän lähellä toisiaan (~30-60 Å). Kyseessä on säteilemätön (ei-radiatiivinen) siirtymä, jossa ei emittoidu fotonia, vaan energia siirtyy dipoli-dipoli-vuorovaikutuksen kautta. Se voi tapahtua, jos donorin emissiospektri osuu osittain päällekkäin akseptorin absorptiospektrin kanssa. Tällöin kummankin molekyylin vibraatiotilojen väliset energiat ovat käytännössä samat, eli ne ovat resonanssissa.

Energiansiirron nopeutta kuvaa seuraava yhtälö:
: k_\text{ET} = \frac{1}{\tau_D}\, (\frac{R_0}{r})^6 
missä *τ<sub>D</sub>* on donorin fluoresenssin elinaika, *R*0 on Försterin säde eli etäisyys, missä energiansiirron tehokkuus on 50%, ja *r* on etäisyys donorin ja akseptorin välillä.

Tästä voidaan johtaa yhtälö energiansiirron tehokkuudelle, eli sen kvanttisuhteelle *E*:
: E = \frac{R_0^6}{R_0^6 + r^6}
Nähdään, että siirron tehokkuus on kääntäen riippuvainen molekyylien välisen etäisyyden kuudenteen potenssiin, eli se heikkenee erittäin nopeasti etäisyyden kasvaessa.

## Merkitys
FRET:illä on monia käyttökohteita solubiologiassa, biokemiassa ja biofysiikassa. 

Sitä käytetään usein proteiinien vuorovaikutusten seuraamiseen. FRET soveltuu myös proteiinin rakenneosien välisten etäisyyksien määrittämiseen: proteiinin eri osat leimataan fluoresoivilla molekyyleillä, ja niiden emissioista voidaan määrittää etäisyys. Tätä voidaan käyttää proteiinin konformaation määrittämiseen ja funktionaalisten muutoksien seuraamiseen proteiinin rakenteessa.

FRET soveltuu myös DNA:n ja RNA:n analysoinnissa; solukalvojen ja muiden membraanien tutkimiseen; sitä voidaan käyttää kemosensoreissa joilla tarkastellaan solunsisäisiä molekyylejä ja reaktioita sekä tutkia biokemiallisten reaktioiden kinetiikkaa.

## Lähteet
Hintsholma

**Hintsholma** () on kylä ja saari Karunassa Sauvon kunnassa Varsinais-Suomessa.

Hintsholman saari sijaitsee Karunan eteläosassa lähellä nykyään Kemiönsaaren kuntaan kuuluvaa Sandöä. Sen itäpuolella sijaitsee Österön saari. Hintsholman tiet ovat pääosin kasvaneet umpeen ja saareen kuljetaan ainoastaan veneillä. Saaren pellot ja niityt ovat kasvaneet umpeen ja metsät ovat luonnontilassa. Saaressa ei ole enää vakituista asutusta, vaan ainoastaan lomakäytössä olevia rakennuksia, jotka sijaitsevat eri puolilla saarta enemmän tai vähemmän rannan tuntumassa. Suurin osa niistä sijaitsee saaren länsipuolella.

## Historia
Hintsholman asutus juontaa keskiajalle saakka, ja siellä on ollut vakituista asutusta ainakin vuodesta 1430 lähtien. Hintsholman yksinäistila oli vanhaa rälssiä ja kuului 1500-luvun lopulla Kärkkisten kartanon omistajille. Allodiaalirälssinä sen maanluonto pysyi samana koko Ruotsin vallan ajan. Sen päätyttyä tila kuului kauppias Sjöstedtille.

## Lähteet
*
*

### Viitteet
Gustaf Munch-Petersen

**Gustaf (Gustav) Munch-Petersen** (1912 Kööpenhamina, Tanska – 1938 Espanja) oli modernistinen tanskalainen runoilija ja myös taidemaalari.

Munch-Petersen asui 1932–1934 Grönlannissa, sittemmin kalastajana Bornholmissa. Hän osallistui Espanjan sisällissotaan tasavaltalaisten puolella. Hän kaatui Aragoniassa, mutta tarkkaa kuolinpäivää ei tiedetä. Tuotantoonsa hän on saanut vaikutteita surrealismista; toisaalta hän käyttää myös realistisia luontokuvia.

## Teoksia

File:Gustaf Munch-Petersen Aften ved floden.jpg|*Ilta joella*, 1934–1935.
File:Gustaf Munch-Petersen - Forårsnat, sumpene blomstrer - 1935.jpg|*Kevätilta, suo kukkii*, 1935.
File:Gustaf Munch-Petersen, Jægerens øje, 1935, KKS1990-33, Statens Museum for Kunst.jpg|*Metsästäjän silmä*, 1935.
File:Gustaf Munch-Petersen, Den tavse fest, 1935, KKS1990-32, Statens Museum for Kunst.jpg|*Hiljainen juhla*, 1935.


## Lähteet
Mutahierakka

**Mutahierakka** (*Rumex palustris*) on tatarkasvien (Polygonaceae) heimoon, hierakoiden (*Rumex*) sukuun kuuluva kasvilaji. Mutahierakka muistuttaa ulkonäöltään jonkin verran keltahierakkaa (*Rumex maritimus*), mutta lajit ovat erotettavissa toisistaan muun muassa kukinnon sekä lehtien ulkonäön perusteella.

Mutahierakka on yksi- tai kaksivuotinen ruohovartinen kasvilaji, joka voi kasvaa noin metrin korkuiseksi. Mutahierakan varret ovat monihaaraisia ja kasvutavaltaan pystyjä. Hedelmäasteella koko kasvi tulee väritykseltään kellanvihreäksi tai -ruskeaksi. Lehdet ovat noin 10 cm pitkiä, noin 3 cm leveitä ja muodoltaan suikeita. Mutahierakan kukintona on lehtihangoista lähtevistä tähkämäisistä viuhkoista muodostuva kokonaisuus. Mutahierakka kukkii heinä–elokuussa. Mutahierakan heteiden ponnet ovat noin 1 mm pitkiä. Hedelmänä on kolmikulmainen, noin 2 mm pitkä pähkylä.

Mutahierakka kasvaa ojissa ja järvissä sekä ajoittain tulvivilla savimailla. Mutahierakkaa tavataan lähes koko Euroopassa, eniten Keski- ja Kaakkois-Euroopassa Ranskasta Puolaan ja Balkanille ulottuvalla alueella. Suomessa mutahierakkaa ei kasva luonnonvaraisena, joskin lajista on pari yksittäistä havaintoa. Suomea lähinnä mutahierakkaa tavataan Ruotsin eteläosissa Skånessa ja Tanskassa.

## Lähteet
Nils-Erik Fagerholm

**Nils-Erik Fagerholm** (28. maaliskuuta 1928 Parainen – 2. maaliskuuta 1995 Helsinki) oli suomalainen tekniikantutkija ja professori.

Fagerholm valmistui Teknillisestä korkeakoulusta diplomi-insinööriksi vuonna 1960 ja tekniikan lisensiaatiksi 1969 ja väitteli tohtoriksi vuonna 1971. Hän työskenteli Oy Wärtsilä Ab:n palveluksessa 1953–1960 ja John Stenberg Oy:n piirustuskonttorissa 1961–1962.

Teknillisessä korkeakoulussa hän työskenteli ensin assistenttina 1964–1967 ja hoiti professuureja viransijaisena 1967–1984. Koneenrakennusopin professorina hän toimi 1984–1991. Hän julkaisi artikkeleita ja oppikirjoja.

Nils-Erik Fagerholmin tytär on kirjailija Monika Fagerholm.

## Julkaisuja
* 1971 – *On the determination of thermodynamic relationships in steady flow processes*
* 1981 – *En metod för bestämning av värmestrålningsfördelningen i ett strålningsrum*
* 1986 – *Termodynamiikka*

## Lähteet
*
Salaam-e-Ishq

**Salaam-e-Ishq** on vuonna 2007 ensi-iltansa saanut intialainen hindinkielinen romanttinen draamaelokuva. Sen on ohjannut Nikhil Advani ja päärooleja näyttelevät Salman Khan, Anil Kapoor, Govinda, Priyanka Chopra, Juhi Chawla, Akshaye Khanna, Ayesha Takia, John Abraham, Vidya Balan, Shannon Esra, Sohail Khan ja Isha Koppikar. Elokuva sitoo yhteen kuusi rakkaustarinaa. Nimekkäästä näyttelijäkokoonpanosta huolimatta elokuva oli kriittinen ja kaupallinen pettymys.

## Näyttelijät

## Soundtrack

## Lähteet

## Aiheesta muualla
* 
*
Italian ympäriajo 2020

**Italian ympäriajo 2020** oli järjestyksessään 103. Italian ympäriajo. Se alkoi Monrealesta 3. lokakuuta ja päättyi Milanoon 25. lokakuuta 2020. COVID-19-pandemian vuoksi kilpailua ei voitu järjestää sen tavallisena ajankohtana keväällä. Kokonaiskilpailun voitti Tao Geoghegan Hart 39 sekunnin erolla toiseen tulleeseen Jai Hindleyhin ja minuutin ja 29 sekunnin erolla kolmantena tulleeseen Wilco Keldermaniin. Tao Geoghegan Hart voitti myös nuorten kilpailun. Pistekilpailun voitti Arnaud Demare. Mäkikirikilpailun voitti Ruben Guerreiro. Joukkuekilpailun voitti Ineos Grenadiers. 

AG2R-tallia edustanut Jaakko Hänninen oli kilpailun ainoa suomalainen ja näin ollen ensimmäinen suomalaispyöräilijä viiteen vuoteen pyöräilyn suuressa ympäriajossa.

## Joukkueet

## Etapit

## Kokonaiskilpailu

## Lähteet

## Aiheesta muualla
Kaj Munk

**Kaj Munk** (13. tammikuuta 1898 Maribo, Lolland, Tanska – 4. tammikuuta 1944 Silkeborgin lähellä, Tanska) oli tanskalainen näytelmäkirjailija ja pappi. Hän oli pappina Vedersøssä vuodesta 1924.

Munk ohjasi tanskalaisen näytelmäkirjallisuuden pois naturalismista. Hän ihaili tuotannossaan mahtihahmoja ja historiallisia suurmiehiä ja oli siten lähellä fasismia, mutta toisen maailmansodan aikana saksalaisten miehittäessä Tanskaa hän oli mukana vastarinnassa. Hän kuoli saksalaisen miehittäjäsotilaan ampumana. Osassa tuotantoa ilmenee kiinnittyminen kristinuskoon ja ihmeisiin.

## Suomennetut teokset
* *Pikapiirtoja Oxford-liikkeestä* (*10 Oxford Snapshots*), suomentanut Toivo Winter, Helsinki: Otava 1937
* *Sanan miekalla : tanskalaisia saarnoja vuosilta 1941-1942* (*Med Ordets Sværd*), suom. Kalle Hautamäki; runot suom. Lauri Kemiläinen, Helsinki: Tammi 1944
* *Jeesuksen kertomuksia*, suom. suom. Margareta Deschner, Porvoo : WSOY 1954

### Suomennettuja näytelmiä
* *Rakkaus: näytelmä* (*Kaerlighed*), suom. Vappu Roos, Helsinki: Yleisradio 1985
* *Tyrskyissä: 5-näytöksinen näytelmä* (*I brændingen*); suomentanut Erkki Puranen, Helsinki: Suomen Teatteriliitto 1949 (näytelmämoniste)
**Naisdiktaattori: 4-näytöksinen näytelmä* (*Diktatorinden'), suom. Pekka Alpo, Helsinki: Suomen Teatteriliitto [i.a.] (näytelmämoniste)
* *Sana: 4-näyt. näytelmä* (*Ordet*), suom. Veli Sandell, Helsinki: Suomen Teatteriliitto 1979
* *Idealisti: kuvia erään kuninkaan elämästä* (*En idealist*), suom. Juhani Soinne, Helsinki: Suomen Teatteriliitto [i.a.] (näytelmämoniste)
* *Nuori Grundtvig: 5-kuvaelmainen näytelmä* (*Egelykke*), suom. Vappu Roos Helsinki: Suomen Teatteriliitto [i.a.] (näytelmämoniste)
* *Suuri sulatusahjo* (*Han sidder ved smeltdigeen*), suom. Vappu Roos, Helsinki: Suomen Näyttämöiden Liitto [i.a.] (näytelmämoniste)

===Suomennettuja novelleja===
Kaksi novellia antologiassa *Kaukomaiden riistapoluilta*, Otava 1961, novellit suomentanut Kyllikki Villa,
* Hän ampui kuin paholainen
* Metsästäjän kirje metsästyksen viholliselle

===Suomennettuja runoja===
* Ei sovintoa (Ikke forlig), antologiassa: *Kutsut minua nimeltä: uskonnollista runoutta 1900-luvun Euroopassa*, toim. ja suom. [[Anna-Maija Raittila]], Kirjapaja 1981 

==Lähteet==


==Kirjallisuutta==
* Sven Stolpe, *Kaj Munk: runoilija ja profeetta*, suom. Lauri Hirvensalo; runot suom. Elina Vaara, WSOY, 1944
* Gunnar Ollén, *Kaj Munk: elämä ja teokset*, suom. Mikko Taipale; runot suomentanut Helena Murros, Turku: Aura 1945
* Martin Lønvang, *Kaj Munk, runoilijapappi'', suom. Ralf Friberg, Tammisaari: Tammisaaren kirjapaino 1955

## Aiheesta muualla
Roomalaisten kuningas

**Roomalaisten kuningas** () oli Pyhässä saksalais-roomalaisessa keisarikunnassa käytössä ollut kuninkaallinen arvonimi.

Roomalaisten kuninkaaksi kutsuttiin 1000-luvulta alkaen henkilöä, joka oli jo valittu keisarinvaalissa Saksan kuninkaaksi (*rex theutonicorum*), mutta jota paavi ei ollut vielä kruunannut Roomassa valtakunnan keisariksi. Keisari-nimitystä ei saanut käyttää ennen paavin suorittamaa kruunausta. Kaikkia Saksan kuninkaaksi valittuja ei lopulta kruunattu keisareiksi, mutta keisariksi saattoi tulla vain olemalla ensin Saksan kuningas. Keisariksi kruunaamisen jälkeen hallitsijan viralliseksi arvonimeksi vaihtui ”roomalaisten keisari” (*imperator romanorum*). Alun perin keisari Otto I ja muut saksilaisen suvun hallitsijat käyttivät ”roomalaisten kuningasta” yhtenä arvonimistään sen merkiksi, että Rooma oli vuonna 962 liitetty osaksi valtakuntaa.

Vuonna 1508 keisari Maksimilian I alkoi käyttää nimikettä ”valittu roomalaisten keisari”, vaikka paavi ei ollut kruunannut häntä Roomassa. Tästä alkaen aina vuonna 1806 tapahtuneeseen valtakunnan hajoamiseen saakka keisarit alkoivat käyttää keisarin arvonimeä heti keisarinvaalin jälkeen, jolloin roomalaisten kuninkaan arvo sulautui yhteen sen kanssa. Maksimilian I:n seuraajista ainoastaan Kaarle V kruunattiin Roomassa vuonna 1530. Roomalaisten kuninkaaksi alettiin tämän jälkeen kutsua henkilöä, joka oli valittu istuvan keisarin seuraajaksi, siis eräänlaista keisarikunnan kruununprinssiä.

Pyhän saksalais-roomalaisen keisarikunnan lakkauttamisen jälkeen Ranskan keisari Napoleon I antoi vuonna 1811 vastasyntyneelle pojalleen Napoleon II:lle arvonimen Rooman kuningas.

## Katso myös
*Luettelo Pyhän saksalais-roomalaisen keisarikunnan hallitsijoista

## Lähteet

## Aiheesta muualla
*The Title of King of the Romans  The Holy Roman Empire Association
Ishmael Toroama

**Ishmael Toroama** (s. 28. helmikuuta 1968) on bougainvilleläinen poliitikko ja entinen Bougainvillen vallankumousarmeijan johtohahmoja. Vuonna 2020 hänet valittiin Bougainvillen autonomisen alueen presidentiksi.

## Tausta ja yksityiselämä
Toroama syntyi vuonna 1969 Roreinangin kylässä. Hänen isänsä oli lähetyssaarnaaja ja perhe muutti jonkin verran. Vuonna 1976 perhe palasi Bougainvilleen, jossa Toroama alkoi käydä siellä kouluaan loppuun. Hän keskeytti lukion ja päätti alkaa tekemään töitä..

Toroama on naimisissa Betty Toroaman kanssa vuodesta 2000 lähtien. Parilla on kolme lasta. Lisäksi hänellä on viisi lastenlasta..

## Bougainvillen sisällissota
Toroama työskenteli kehitystyön parissa vuonna 1988, kun Bougainvillen sisällissota alkoi. Tämä sai Toroaman liittymään paikalliseen militanttiryhmään..

Sisällissodan aikana Toroamaa kuvattiin "Ramboksi", ja hän nousi nopeasti vastuullisiin tehtäviin Bougainvillen vallankumousarmeijassa. Hän myös loukkaantui Papua-Uuden-Guinean joukkojen kranaatti-iskussa. Vuonna 2001 rauhanneuvotteluiden aikana Toroama oli yksi rauhansopimuksen allekirjoittajista.. 

Sisällissodan jälkeen Toroama alkoi viljellä kaakaota.

## Poliittinen ura
Bougainvillen autonominen alue perustettiin sisällissodan jälkeen ja Toroama pyrki saman tien mukaan paikalliseen politiikkaan, mutta tuloksetta. Aluksi hän oli ehdokkaana vuoden 2012 paikallisparlamentin vaaleissa, muttei tullut valituksi. Vuonna 2015 pyrki Bougainvillen presidentiksi, mutta ei tullut valituksi.

Vuonna 2019 Toroama ilmoitti pyrkivänsä jälleen autonomisen alueen presidentiksi. Myöhemmin hän ilmoitti perustavansa Bougainvillen kansan allianssi -nimisen puolueen, joka osallistuisi vuoden 2020 paikallisparlamentin vaaleihin. Syyskuussa 2020 Toroama voitti viimein presidentinvaalit saatuaan 48 766 ääntä, ja astui virkaansa 25. syyskuuta.

## Lähteet
Kaukomaiden riistapoluilta

**Kaukomaiden riistapoluilta** on Yrjö Ylänteen toimittama metsästysaiheinen novellikokoelma. Teoksen on julkaissut Otava vuonna 1961. Johdannon on kirjoittanut Ylänne

## Sisällys
* Kaj Munk, Hän ampui kuin paholainen, suom. Kyllikki Villa
* Kaj Munk, Metsästäjän kirje metsästyksen viholliselle; suom. Kyllikki Villa 
* Sasha Siemel, Jaguaarinkeihästäjä ja hänen oppilaansa; suom. Heikki K. Toppila 
* William J. Long, Hirven kutsuhuuto; suom. Matti Karjalainen 
* Nils Eckerbom, Ensimmäinen kauris; suom. Matti Karjalainen 
* Maurice Thompson, Erakon seurassa jousella metsästämässä; suom. Matti Karjalainen 
* Jens Andreas Friis, Kuninkaan peura; suom. Matti Karjalainen 
* Jim Corbett, Chowgarhin tiikerit; suom. Pekka Häkli 
* Helge Ingstad, Majavanmetsästystä; suom. Elsa Arokallio 
* Ernest Hemingway, Francis Macomberin lyhyt onnellinen elämä; suom. Jouko Linturi 
* Hermann Löns, Metsäkauriiden jäljillä; suom. Aili Palmén 
* Alexander Lake, Norsuja; suom. Aarre M. Peltonen 
* Theodore Roosevelt, Sutta ajamassa; suom. Matti Karjalainen 
* Wilhelm Dinesen (Boganis), Sorsastusretki Smålandissa; suom. Aili Palmén 
* W. D. M. Bell, Poppamies ja hunajalinnut; suom. Matti Karjalainen 
* Karen Blixen, Kaksi leijonanajoa; suom. Matti Karjalainen 
* Arthur Conan Doyle, Kuningaskettu; suom. Matti Karjalainen 
* Beryl Markham, Norsunajossa "Blixin" kanssa; suom. Matti Karjalainen 
* Fridtjof Nansen, Jääkarhuja ajamassa; suom. Matti Karjalainen 
* J. A. Hunter, Suuri sarvikuonojen metsästys; suom. Aaro A. Koivisto 
* Bertil Haglund, Kiikaritähtäin; suom. Yrjö Ylänne 
* Bertil Haglund, Paras metsästys; suom. Yrjö Ylänne 
* G. Ahlefeldt L. Bille, Vieläkin yksi ennätys; suom. Yrjö Ylänne 
* John Möllerswärd, Omituinen hirvi; suom. Aili Palmén 
* Kenneth D. S. Anderson, Jalahallin tappajakissa; suom. Matti Karjalainen 
* Albert Eklundh, Sadesäällä kuusen alla; suom. Matti Karjalainen, Aili Palmén
* Albert Eklundh, Mäyrä; suom. Matti Karjalainen, Aili Palmén
* Hermann Huttel, Rajapukkeja; suom. Matti Karjalainen 
* Harry Wolhüte, Ihmissyöjäleijonia; suom. Matti Karjalainen 
* Ivan Turgenjev, Metsä ja aro; suom. Ulla-Liisa Heino

## Lähteet
Francesco Salviati

**Francesco Salviati**, alun perin **Francesco de’ Rossi**, tunnettu myös nimellä **Cecchino** (1510 Firenze – 11. marraskuuta 1563 Rooma) oli italialainen taidemaalari ja yksi tunnetuimmista manieristisista firenzeläis-roomalaisen koulukunnan freskomaalareista.

Salviati opiskeli ja työskenteli Andrea del Sarton kanssa, ja noin vuonna 1531 kardinaali Giovanni Salviati – jolta hän omaksui sukunimensä – kutsui hänet työskentelemään Roomaan. Francesco Salviati työskenteli myöhemmin useille kirkollisille sekä aateliin kuuluneille tilaajille Firenzessä, Venetsiassa, Bolognassa ja Roomassa. Hänen tunnetuimpiin töihinsä lukeutuvat Firenzen Palazzo Vecchion Sala dell’ Udienzaan vuosina 1544–1548 maalatut freskot sekä Rooman Farnesen palatsiin vuonna 1555 maalatut freskot. Salviatin maalausten massiivisten ja lihaksikkaiden hahmojen esikuvina olivat Michelangelon teokset. Salviatin freskojen historialliset ja allegoriset kohtaukset ovat täynnä koristeellisia laskoksia ja manierisimille tyypillisiä liioitellun keinotekoisia asentoja.

## Lähteet
Bougainvillen edustajainhuone

**Bougainvillen edustajainhuone** () on Bougainvillen autonomisen alueen paikallisparlamentti. Bougainvillen perustuslain mukaan edustajainhuoneessa on 28–38 edustajaa.

Parlamentti koostuu tällä hetkellä 42 edustajasta, joista:

* Yksi on presidentti, joka valitaan erillisissä vaaleissa
* Yksi varapresidentti, jonka tulee edustaa eri vaalipiiriä kuin presidentin
* Yksi puhemies
* 33 valitaan vaaleilla yksi kustakin vaalipiiristä
* 3 naisten edustajaa; yksi kustakin Bougainvillen alueesta. 
* 3 entisten Bougainvillen vallankumousarmeijan taistelijoiden edustajia 

Papua-Uuden-Guinean parlamentin neljä bougainvillelaista edustajaa saavat osallistua väittelyihin, mutta eivät äänestää.

## Lähteet
J. S. Valli

**Jukka Sakari Valli** (s. 1970) on rikoskirjailija ja opettaja. Hän on syntynyt Tampereella, missä hän myös asuu.

Hänen esikoisromaaninsa *Armo ei asu täällä* (Warelia) ilmestyi keväällä 2021. Se sijoittuu Lounais-Pirkanmaalle kuvitteelliseen Vuohvesi-nimiseen pikkukaupunkiin, jonka esikuvana on Vammala.

Suomen dekkariseuran ry:n julkaisemassa *Ruumiin kulttuuri* -lehdessä kirja sai kiittävät arviot, joiden loppuyhteenvetona todettiin:

”Armo ei asu täällä onnistuu rikosten ratkonnan suhteen yllättämään ja paljastamaan henkilöiden pimeitä puolia. Romaanissa ihmissuhteiden ja rikosten välinen yhteys on herkullisesti lukijan pääteltävissä. Teos onkin viihdyttävän rikosvyyhtitarinoinnin lisäksi oiva kuvaus vanhoista kaunoista, ylisukupolvisesta katkeruudesta ja rikkinäisistä avioliitoista.” 

Vallin toinen romaani Punatukkainen (Warelia 2022) ilmestyi elokuun lopulla 2022. Se edustaa esikoisromaanin tapaan dekkarigenreä. Kirjan tapahtumat sijoittuvat pääosin Tampereelle 1990-luvun alkuvuosiin sekä vuoteen 2019.

Vuonna 2016 Valli voitti CrimeTimen, Tampereen kaupungin ja Hotelli Torni Tampereen järjestämän rikosnovellikilpailun novellilla *Neiti Vaahtera*, joka alkaa koulupoikien arvoituksellisella kuolemalla. Voittonovelli on julkaistu CrimeTimen kokoelmassa *Rikospaikka Tampere*.

Hän on piirtänyt myös sarjakuvaa *Muukalainen Tyrväällä* *[[Tyrvään Sanomat|Tyrvään Sanomiin]]* vuosina 2005–2012. Hänen opettaja-aiheinen sarjakuvansa *Neiti A* oli Ilta-Sanomien kuukauden sarjakuvana kesäkuussa 2007. 

Valli työskentelee historian ja yhteiskuntaopin sekä suomen kielen ja kirjallisuuden opettajana Sylvään yläkoulussa Sastamalassa.

## Tuotanto
* *Armo ei asu täällä*. Warelia, 2021. .
* *Punatukkainen*. Warelia, 2022. .
* *Neiti Vaahtera* (novelli). Rikospaikka Tampere 16 novellia. CrimeTime, 2016. .

## Lähteet

## Aiheesta muualla
* Sylväällä opettava Jukka Valli tarjoaa hyytävää menoa – Valheita ja väkivaltaa Sastamalaa muistuttavassa kaupungissa. Alueviesti 21.12.2020.
* Pihlajamäki, Hanna: Sastamalalaiskoulun opettaja kuljettaa taskussaan muistitikkua ja kirjoittaa hyppytunneilla 20.3.2021. Satakunnan Kansa.
Italian ympäriajo 2021

**Italian ympäriajo 2021** oli järjestyksessään 104. Italian ympäriajo. Se alkoi Torinosta 8. toukokuuta ja päättyi Milanoon 30. toukokuuta 2021. Kokonaiskilpailun voitti Egan Bernal minuutin ja 29 sekunnin erolla toiseen tulleeseen Damiano Carusoon ja neljän minuutin ja 15 sekunnin erolla kolmantena tulleeseen Simon Yatesiin. Egan Bernal voitti myös nuorten kilpailun. Pistekilpailun voitti Peter Sagan. Mäkikirikilpailun voitti Geoffrey Bouchard. Joukkuekilpailun voitti Ineos Grenadiers. 

## Joukkueet

## Etapit

## Kokonaiskilpailu

## Lähteet

## Aiheesta muualla
PFK Lokomotiv Sofia

**Profesionalei Futbolei Klub Lokomotiv Sofia** () on jalkapalloseura Sofian kaupungista. Seura pelaa kaudella 2021–22 maansa korkeimmalla sarjatasolla Efbet ligassa. Se on perustettu vuonna 1929. Lokomotiv Sofialla on voitettuna neljä Bulgarian mestaruutta vuosilta 1940, 1945, 1964 ja 1978. Bulgarian cupin se on voittanut 1948, 1953, 1982 ja 1995.

## Lähteet
Petropavlovsk-Kamchatsky Airin lento 251 (2021)

**Petropavlovsk-Kamchatsky Airin lento 251** oli Petropavlovsk-Kamchatsky Air Enterprisen reittilento Venäjän Kamtšatkan niemimaalla sijaitsevien Petropavlovsk-Kamtšatskin ja Palanan välillä. Lennolla 6. heinäkuuta 2021 käytetty Antonov An-26B-100 törmäsi kallioon lähestyessään Palanaa. Onnettomuuslennolla oli 22 matkustajaa ja kuusi miehistön jäsentä, jotka kaikki kuolivat onnettomuudessa.

## Tapahtumat
Lento 251 lähti Petropavlovsk-Kamtšatskista kello 12.57 paikallista aikaa, ja lennon alku sujui normaalisti. Kone siirtyi Palanan lennonjohdon alaisuuteen kello 14.39, ja miehistö sai lähestymisohjeet 14.50. Sen jälkeen lennonjohto ei enää saanut yhteyttä koneeseen, ja kadonneen koneen etsinnät aloitettiin. Sää koneen katoamisen aikaan oli pilvinen.

Koneen jäänteet löytyivät kallion rinteeltä rannikolta lähellä Palanaa yhdeksän jälkeen onnettomuuspäivän iltana. Osa hylyn kappaleista oli pudonnut kallion rinnettä alas ja päätynyt mereen.

## Lähteet
US Salernitana 1919

**Unione Sportiva Salernitana 1919** on jalkapalloseura Salernon kaupungista. Seura pelaa kaudella 2024–2025 Italian toiseksi korkeimmalla sarjatasolla Serie B:ssä. Se nousi pääsarja Serie A:han vuonna 2021 pelattuaan 22 vuotta alemmilla sarjatasoilla. Seura on perustettu vuonna 1919.

## Lähteet

## Aiheesta muualla
* Seuran kotisivut